РЕПУБЛИКА БЪЛГАРИЯ
В И С Ш    С Ъ Д Е Б Е Н    С Ъ В Е Т

П Р О Т О К О Л   № 22
от заседанието на Комисия ”Съдебна администрация” 
към Прокурорската колегия на Висшия съдебен съвет,
проведено на 23.11.2021 г. 

Днес, 23.11.2021 г. /вторник/ от 09.30 ч. се проведе заседание на Комисия “Съдебна администрация” към Прокурорската колегия на Висшия съдебен съвет, в състав: 

ПРЕДСЕДАТЕЛ: Гергана Мутафова 
ЧЛЕНОВЕ: Калина Чапкънова 
                     Стефан Петров 

На заседанието присъстват експертните сътрудници на комисията Светла Кирилова и Стефка Тодорова – главни експерти-съдебна администрация – отдел ЧРАОКИ. 

Д Н Е В Е Н   Р Е Д:

1. ОТНОСНО: Предложение вх. № ВСС-15461/12.11.2021 г. от главния прокурор за кадрови промени в администрацията на ПРБ – Окръжна прокуратура – Варна и Районна прокуратура – Ямбол.

Комисия „Съдебна администрация“ предлага на Прокурорската колегия на Висшия съдебен съвет да приеме следното решение:
ПРОЕКТ:

 ПРОКУРОРСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

1.1. РАЗКРИВА, на основание чл. 30, ал. 5, т. 8 от ЗСВ, 1 /една/ щ.бр. за длъжност „съдебен деловодител“ в Окръжна прокуратура – Варна.
МОТИВИ: Предвид ниското съотношение брой магистрати/съдебни служители 1,13, среднодневната натовареност на магистратите близо до средните за страната и с оглед необходимостта от осигуряване на деловодната дейност е обосновано увеличение на щата с 1 щ.бр. за „съдебен деловодител“.
1.2. ДАВА СЪГЛАСИЕ за трансформиране на 1 /една/ щ.бр. за длъжност „административен секретар“ в 1 /една/ щ.бр. за длъжност „съдебен администратор“ в Районна прокуратура – Ямбол.
МОТИВИ: С оглед високата натовареност на прокуратурата за 2020 г. - 3,89 при средна 3,06 и съотношение съдебни служители/магистрати 1,34 близо до средното 1,29, считаме исканата трансформация за основателна.

Увеличението на щатната численост на съдебните служители в ОП–Варна и разликата в размера на възнаграждението за предложената трансформация в РП-Ямбол ще бъде финансово обезпечено за сметка на утвърдения бюджет на ПРБ за 2021 г.

ВНАСЯ предложението в заседание на Прокурорската колегия на Висшия съдебен съвет, насрочено на 01.12.2021 г., за разглеждане и произнасяне. 

2. ОТНОСНО: Предложение вх. № ВСС-15502/15.11.2021 г. от главния прокурор за кадрови промени в администрацията Софийска районна прокуратура.

Комисия „Съдебна администрация“ предлага на Прокурорската колегия на Висшия съдебен съвет да приеме следното решение:
ПРОЕКТ:

 ПРОКУРОРСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

2.1. РАЗКРИВА, на основание чл. 30, ал. 5, т. 8 от ЗСВ, 4 /четири/ щ.бр. за длъжност „съдебен деловодител“ и 1 /една/ щ.бр. за длъжност „чистач“ в Софийска районна прокуратура.
МОТИВИ: Предвид високите показатели на натовареност в СРП, големия обем на наблюдаваните преписки и досъдебни производства и ниско съотношение съдебни служители/магистрати от специализираната администрация предложението за увеличаване на щата с 4 щ. бр. за съдебен деловодител е обосновано.
По отношение длъжността „чистач“ в щата на СРП са утвърдени 7 щ. бр. за тази длъжност. 
Магистратите и съдебните служители в СРП се помещават в две сгради като само в едната са им предоставени за ползване 8 надземни етажа и помещения на ниво -1 и -2. 
С оглед осигуряване почистването и поддръжката на големия брой кабинети, зали и други помещения, осигуряване на взаимозаменяемост при отсъствие на служител и предвид въведените мерки по дезинфекция, считаме, че искането за увеличаване щата с още 1 щ.бр. чистач за обосновано. 

2.2. ДАВА СЪГЛАСИЕ за трансформиране на щатни бройки за съдебни служители в щата на Софийска районна прокуратура, както следва:
- 1 /една/ щ.бр. за длъжност „младши специалист-стопанисване на стоково материални ценности и веществени доказателства“ в 1 /една/ щ.бр. за длъжност „главен специалист-стопанисване на стоково материални ценности и веществени доказателства“;
- 1 /една/ щ.бр. за длъжност „младши специалист-домакин“ в 1 /една/ щ.бр. за длъжност „главен специалист-домакин“;
- 1 /една/ щ.бр. за длъжност „шофьор-призовкар“ в 1 /една/ щ.бр. за длъжност „старши специалист-снабдител и шофьор“.
МОТИВИ: Възложените функции и задачи на служителите, назначени на предложените за трансформация щ. бр. са със значително по-висока степен на отговорност спрямо възложените на служители на същите длъжности в други прокуратури или звена.
Служителите са материално-отговорни лица в най-голямата прокуратура в страната, където съотношението между броя на магистратите спрямо броя на съдебните служители е едно от най-ниското в страната.
По отношение на предложението за трансформация на „шофьор-куриер“ в „старши специалист-снабдител и шофьор“, предвид извършването на допълнителни функции по осигуряване на стоки и материали, следва да бъдат включени в длъжностната характеристика на отделна длъжност с оглед разделението на отговорностите, съгласно закона за финансово управление и контрол в публичния сектор.
В тази връзка и с оглед постигане на равнопоставеност във възнаграждението, спрямо осъществяваните от служителите задължения не възразяваме на исканите трансформации.

Увеличението на щатната численост на съдебните служители в СРП и разликата в размера на възнаграждението на предложените за трансформиране щатни бройки ще бъде финансово обезпечено за сметка на утвърдения бюджет на ПРБ за 2021 г.

ВНАСЯ предложението в заседание на Прокурорската колегия на Висшия съдебен съвет, насрочено на 01.12.2021 г., за разглеждане и произнасяне. 

3. ОТНОСНО: Писмо вх. № ВСС-14371/17.11.2021 г. от Главния секретар на АГП с допълнителна информация относно бюджетните наличности, незаетите щ.бр. и становища по постъпили предложения и запитвания от прокуратури.

КОМИСИЯ „СЪДЕБНА АДМИНИСТРАЦИЯ“ към
ПРОКУРОРСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

3.1. Приема за сведение допълнителната информация от Главния секретар на АГП.

4. ОТНОСНО: Разкриване на нови щатни бройки за длъжност „прокурорски помощник“ в ПРБ.

Комисия „Съдебна администрация“ предлага на Прокурорската колегия на Висшия съдебен съвет да приеме следното решение:
ПРОЕКТ:

 ПРОКУРОРСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

4.1. РАЗКРИВА, на основание чл. 30, ал. 5, т. 8 от ЗСВ, 11 /единадесет/ щ. бр. за длъжност „прокурорски помощник“ в ПРБ, както следва:
-	1 /една/ щ. бр. в Окръжна прокуратура – Благоевград
-	1 /една/ щ. бр. в Окръжна прокуратура – Варна
-	1 /една/ щ. бр. в Окръжна прокуратура – Разград
-	1 /една/ щ. бр. в Районна прокуратура – Варна
-	1 /една/ щ. бр. в Районна прокуратура - Монтана
-	1 /една/ щ. бр. в Районна прокуратура - Добрич
-	1 /една/ щ. бр. в Районна прокуратура – Велико Търново
-	1 /една/ щ. бр. в Районна прокуратура - Перник
-	1 /една/ щ. бр. в Районна прокуратура - Хасково
-	1 /една/ щ. бр. в Софийска районна прокуратура
-	1 /една/ щ. бр. във Военно–окръжна прокуратура - София

МОТИВИ: С решение на Прокурорската колегия на Висшия съдебен съвет по протокол № 33/06.10.2021 г. са приети критерии за разпределяне на прокурорски помощници в структурата на Прокуратурата на Република България. 
Във връзка с постъпили предложения от административни ръководители на прокуратури за разкриване на нови щ.бр. считаме за основателно и необходимо увеличението на щатовете с длъжности за прокурорски помощници, като важен ресурс за справяне с натовареността на магистратите и обезпечаване на специализираната администрация с по-квалифицирана. 
Водещи критерии за преценка на необходимостта от разкриване на щ.бр. за длъжността прокурорски помощник са натовареността на магистратите и съотношението съдебни служители/магистрати.

Увеличението на щатната численост за съдебни служители на длъжност „прокурорски помощник“ в ПРБ ще бъде финансово обезпечено за сметка на утвърдени бюджет на ПРБ за 2021 г.

КОМИСИЯ „СЪДЕБНА АДМИНИСТРАЦИЯ“ към
ПРОКУРОРСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

4.2. ОСТАВЯ БЕЗ УВАЖЕНИЕ предложенията за разкриване на щатни бройки за длъжността „прокурорски помощник“ в РП-Разград, РП-Враца, РП-Плевен и РП-Смолян.
4.3. По преценка и при промяна на натовареността за 2021 г. административните ръководители на прокуратурите може да подновят предложенията си за преразглеждане. 
4.4. Изпраща решенията на комисията по т. 4 на главния прокурор, за становище.
4.5. След получаване на становището внася предложението в заседание на Прокурорската колегия на Висшия съдебен съвет, за разглеждане и произнасяне. 

5. ОТНОСНО: Писмо вх. № ВСС-14648/25.10.2021 г. от административния ръководител на РП – Велико Търново с предложение за трансформация на 1 свободна щ. бр. за длъжност „съдебен архивар“ в длъжност „административен секретар“.

КОМИСИЯ „СЪДЕБНА АДМИНИСТРАЦИЯ“ към
ПРОКУРОРСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

5.1. ДАВА СЪГЛАСИЕ за трансформиране на 1 /една/ свободна щ.бр. за длъжност „съдебен архивар“ в 1 /една/ щ.бр. за длъжност „административен секретар“ в Районна прокуратура – Велико Търново.
МОТИВИ: След оптимизацията на районните прокуратури бяха закрити РП в Г. Оряховица, Свищов, Павликени и Елена и разкрити като териториални отделения към РП-Велико Търново.
С оглед подобряване създадената нова организация на работа в прокуратурата не възразяваме свободната длъжност съдебен архивар да бъде трансформирана в административен секретар, за подпомагане дейността на административния ръководител по организация на администрирането, и организиране, ръководене и контролиране дейността на съдебната администрация.

Разликата в размера на възнаграждението на предложената за трансформиране щатна бройка ще бъде финансово обезпечено за сметка на утвърдения бюджет на ПРБ за 2021 г.

ВНАСЯ предложението в заседание на Прокурорската колегия на Висшия съдебен съвет, насрочено на 01.12.2021 г., за разглеждане и произнасяне. 

6. ОТНОСНО: Предложение вх. № ВСС-14482/20.10.2021 г. от главния прокурор за кадрови промени в администрацията на ПРБ – Районна прокуратура – Враца и Районна прокуратура – Русе.

КОМИСИЯ „СЪДЕБНА АДМИНИСТРАЦИЯ“ към
ПРОКУРОРСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

6.1. ОТХВЪРЛЯ предложението за разкриване на 1 /една/ щатна бройка за длъжността „съдебен администратор“ в Районна прокуратура - Враца.
МОТИВИ: С оглед ниската натовареност - 2,45 при средна 3,06 считаме, че искането е неоснователно. Прокуратурата разполага с 33 щ.бр. за магистрати и 36 - за съдебни служители , което прави утвърдения щат за съдебни служители към настоящия момент оптимален.

Комисия „Съдебна администрация“ предлага на Прокурорската колегия на Висшия съдебен съвет да приеме следното решение:
ПРОЕКТ:

ПРОКУРОРСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

6.2. РАЗКРИВА, на основание чл. 30, ал. 5, т. 8 от ЗСВ, 1 /една/ щ.бр. за длъжност „старши специалист – електронна обработка на информацията и статистически данни“ в Районна прокуратура – Русе. 
МОТИВИ: Предвид високата натовареност спрямо средната за страната, ниското съотношение магистрати/съдебни служители - 1,09 и голямата отговорност на дейностите: изготвяне на статистически таблици за дейността на прокуратурата по всички видове надзори, контрол на въведените данни в УИС, осигуряване необходимата документация и информация, свързана с атестирането на магистратите и др., които ще бъдат възложени на служителя на новоразкритата длъжност, считаме предложението за увеличаване щата на прокуратурата за обосновано. 

Увеличението на щатната численост на съдебните служители в РП-Русе и разликата в размера на възнаграждението на предложената за трансформиране щатна бройка ще бъде финансово обезпечено за сметка на утвърдения бюджет на ПРБ за 2021 г.

ВНАСЯ предложението в дневен ред за заседанието на Прокурорската колегия на Висшия съдебен съвет, насрочено на 01.12.2021 г., за разглеждане и произнасяне.

ПРЕДСЕДАТЕЛ 
НА КОМИСИЯТА:             /п/
			   ГЕРГАНА МУТАФОВА